**Krajem siječnja u Školi je organizirano natjecanje iz tehničke kulture.**

**Na natjecanju, koje se sastojalo od pismenog i praktičnog rada, sudjelovali su učenici šestih razreda koji su na natjecanju sudjelovali i lani tako da imaju ispitnog iskustva. Uz vježbanje i dobru pripremu sve se moglo riješiti. Pismeni dio ispita nosio je najviše 30 bodova, a iz područja praktičnog rada zadatak je bio izraditi gredni most od kartona.**

**Ispit se pisao 1 školski sat, a za izgradnju mosta učenici su imali 3 sata. Svaku mjeru je bilo potrebno umanjiti i prenijeti na komad kartona, precizno izrezati, zalijepiti i na posljetku ukrasiti kolaž papirom.**

**Od učitelja tehničke kulture Ilije Babića doznali smo da je Valentina Beg, učenica 6. a razreda, najbolje riješila test, a veliku je spretnost i urednost pokazala i u praktičnom radu što je prepoznato i na županijskom povjerenstvu koje je Valentinu pozvalo na Županijsko natjecanje.**

**Valentina u petak sa svojim mentorom putuje na ogled najboljih tehničara u Županiji. Poželimo joj puno uspjeha!!!**

Valentina Beg, 6.a